आरएसएस कार्यकर्ता की हत्या पर किया प्रदर्शन
केरल में राष्ट्रीय स्वयंसेवक संघ के कार्यकर्ताओं की हत्या के विरोध में राष्ट्रीय सुरक्षा मंच व हिंदूवादी संगठनों ने बुधवार को एक दिवसीय धरना प्रदर्शन किया। इस दौरान पूर्व राज्यमंत्री पूनम चंद्राकर ने कहा कि केरल में स्वयंसेवकों की हत्या शर्मनाक है।
हिंदूत्व की रक्षा के लिए हम सबको आगे आना होगा। देश की अखंडता व संस्कृति को तोड़ने वाली विचारधारा काे नष्ट करना होगा। उन्होंने कहा कि वामपंथी विचारधारा के समर्थक ही इन घटनाओं को अंजाम दे रहे हैं। इन पर कार्रवाई करने की जरूरत है। वहीं कार्यक्रम को संबाेधित करते प्रदेश मंत्री शंकर अग्रवाल ने कहा कि वामपंथियों ने केरल जैसे सुंदर राज्य को हत्याओं का गढ़ बना दिया है। वहीं त्रिपुरा को धर्मान्तरण का अखाड़ा बना दिया है।
सभा को जिलाध्यक्ष इंद्रजीत गोल्डी, पूर्व जिलाध्यक्ष चंद्रहास चंद्राकर, चंद्रशेखर हरित, महेश चंद्राकर ने संबोधित किया। इस दौरान राधेश्याम सोनी, धर्मेंद्र महोबिया, महेंद्र साहू, रामचंद्र अग्रवाल आदि उपस्थित थे। प्रदर्शन के बाद राष्ट्रपति व प्रधानमंत्री के नाम एसडीएम को ज्ञापन सौंपा गया।
hin_Deva hin_Deva hin_Deva awa_Deva